El biervo djudo (en ivrit: יהודי / Yehudi) viene de Yuda (o Yehuda, en ivrit, el kualo era uno de los doze ijos de patriarka Yaakov). Yuda (o su versiyon gréga Iudea) se uzaba para yamar a una entidad politika ke egzistió en la rejion oryentala de la Mar Mediterraneo entre 1000 anyos antes de la Era Komun i kuanto menos asta un syéklo dempues. Los abitantes de esta rejion se konosieron komo ""djudíos"", biervo ke tiene ekstendido a akeyos ke emigraron desde esta rejion verso otros paezes i los sus ijos. En kastilyano, por egzempio, el biervo judío viene del biervo en lingua latina Iudaeus, el kualo a su vez se deriva del biervo grégo Ioudaios (Ἰουδαῖος). Egziste ekivalensia etimolójika en otras linguas, como Jude en almán, Juif en fransez, Jueu en katalan, Jew en inglez, Jood en lingua olandesa, Xudeu en gayego, Chodigo en aragonez, Jøde en danez, Zsidó en ungariano, Żyd en polako, Yid en idish, يهودي en arabo i otras.